Source: https://www.tax-fin-lex.si/Zbirke/SodnaPraksaList?nodeId=c7f97f7d-091d-4447-ab23-9e34559a834e
Timestamp: 2019-06-27 02:30:33+00:00

Document:
VSK sklep I Cp 93/2004
VSK01180
ZOR člen 178, 178.
odgovornost pri nesreči, ki jo povzročijo premikajoča se motorna vozila - vzročna zveza
Pri določitvi razmerja odgovornosti med imetniki motornih vozil (gre za materialno pravno vprašanje), je potrebno pravilno in popolno ugotoviti odločilna dejstva. To pa so n.pr. stanje cestišča, vidljivost, siceršnje vremenske razmere, dovoljena hitrost in ravnanje udeležencev v konkretni prometni situaciji. Le kršitev pravil ZTVCP še ne pomeni, da je ta že vzrok nezgode. Če pa vzročne zveze ni, tudi odgovornosti ni.
VDS sklep Pdp 732/2005
VDS03179
začasna odredba - odpravnina
Niso podani pogoji za izdajo začasne odredbe prepovedi razpolaganja s sredstvi na bančnem računu v višini tožbenega zahtevka iz naslova neizplačane odpravnine, čeprav je bila tožena stranka v postopku prisilne poravnave in je prodajala izdelke s popustom, saj tožena stranka še vedno posluje in ustvarja dohodek. Zato ni podana tako visoka stopnja nevarnosti, da bi bilo potrebno izdati začasno odredbo.
VSL sodba in sklep I Cpg 110/2004
CIVILNO PROCESNO PRAVO - STEČAJNO PRAVO - PRAVO INTELEKTUALNE LASTNINE
VSL07425
ZZD člen 361, 361. ZD člen 221, 221. ZPPSL člen 176, 177, 178, 179, 180, 181, 182, 183, 176, 177, 178, 179, 180, 181, 182, 183. ZPP člen 181, 181/3, 183, 183/1, 183/1-3, 181, 181/3, 183, 183/1, 183/1-3. ZFPPod člen 36, 36.
vpis blagovnih znamk na subjekt, ki je bil izbrisan iz sodnega registra po zaključenem postopku likvidacije - naknadno najdeno premoženje - delitev naknadno najdenega premoženja - ničnost - ugotovitvena tožba - vmesni ugotovitveni zahtevek
Predpostavko pravnega interesa pri vmesnem ugotovitvenem zahtevku nadomešča predpostavka prejudicialnosti, saj je pravni interes za vmesni ugotovitveni zahtevek razviden že iz tega, da se s tem zahtevkom zahteva ugotovitev (ne)obstoja pravnega razmerja, od katerega je odvisna odločitev o glavnem zahtevku v pravdi. Zaključki prvostopnega sodišča, da neobstoječega subjekta ni mogoče ponovno vpisati v register kot nosilca znamk, ker bi to pomenilo uničenje znamk, so v konkretni dejanski situaciji pravno zmotni. Ker ničnost učinkuje retroaktivno, je posledica le-te vzpostavitev stanja, kakršno je bilo pred spremembo, ki je pravo ne priznava. V danem primeru torej ponoven vpis pravice do blagovnih znamk na subjekt, ki je bil nosilec te pravice pred sklenitvijo ničnih pravnih poslov, torej na I. SOZD. Ničnost namreč zahteva izbris vseh posledic neveljavnega pravnega posla. ZFPPod je predvideval likvidacijski postopek nad naknadno najdenim premoženjem subjekta, ki je bil izbrisan iz sodnega registra po določbah ZFPPod. Določba 36. čl. ZFPPod se je rorej v primerih naknadno najdenega premoženja subjekta, ki je bil izbrisan iz sodnega registra po postopkih, ki so jih urejali drugi zakoni (npr. ZPPSL) lahko uporabljala le smiselno. Razveljavitev določbe, ki se uporablja (se je uporabljala) le smiselno, pa še ne pomeni razveljavitve pravne podlage v postopkih, na katere se neposredno ni nanašala. Omenjena določba je torej lahko le zapolnjevala pravno praznino, glede na to, da ZPPSL ne ureja postopka delitve naknadno najdenega premoženja, to je premoženja, ki se najde po zaključku likvidacijskega (ali stečajnega) postopka. Sporne blagovne znamke, kot je to pravilno ugotovilo prvostopno sodišče, niso bile del likvidacijske mase v likvidacijskem postopku nad I. SOZD. Zato bi le-te, ob morebitni ugotovljeni ničnosti pogodb o prenosu le-teh na I. d.d., ob posledici vzpostavitve prejšnjega stanja, to je ponovnega vpisa na I. SOZD, po naravi predstavljale naknadno najdeno premoženje I. SOZD. Zgoraj navedene ugotovitve torej narekujejo izvedbo postopkov delitve naknadno najdenega premoženja tudi v primerih, ko se najde premoženje pravne osebe, ki je bila izbrisana iz sodnega registra po izvedenem postopku likvidacije (in stečaja). Ničnost sicer res učinkuje proti vsem, nični posli pa ne proizvajajo nikakršnih pravnih posledic. Vendar pa ugotovitev ničnosti pogodb o prenosu pravice do blagovnih znamk ne povzroči avtomatično ničnosti licenčnih pogodb, v katerih je nasprotno tožena stranka nastopala kot dajalec (nosilec) licence.
VSK sklep I Cp 206/2004
VSK01063
ZNP člen 37, 37. ZPP člen 315, 315.
Višina odškodnine ne more biti predmet vmesne odločbe v smislu 315.čl. ZPP v zvezi s 37.čl. ZNP, saj se vmesno odločbo izda le v primeru, če sta sporna tako podlaga kot višina tožbenega zahtevka, pa je glede podlage stvar zrela za odločbo. Le v takem primeru sodišče, če je to smotrno, izda najprej odločbo samo o podlagi zahtevka. Z izpodbijanim sklepom pa je sodišče odločilo o višini zahtevka in to ne v dajatveni, temveč v ugotovitveni obliki.
VSK sodba I Cp 68/2004
VSK01181
Zgolj dejstvo, da toženki tožeča stranka podpisane najemne pogodbe ni izročila, toženke ne more razbremeniti njenih pogodbenih obveznosti. Pravilo sočasne izpolnitve se nanaša na izpolnitev pogodbene obveznosti. V predmetni dvostranski pogodbi se je tožeča stranka kot najemodajalec zavezala izročiti toženki stanovanje v uporabo, toženka pa, da bo za to plačevala najemnino. Tožeča stranka je svojo pogodbeno obveznost izpolnila. Zato jo mora tudi toženka, ki se zato neutemeljeno sklicuje na pravila o sočasni izpolnitvi iz 122. čl. ZOR. Tudi če tožeča stranka svoje obveze, da izroči izvod pogodbe toženi stranki, ni izpolnila, neizpolnitev te obveznosti nima takega značaja, da bi jo bilo mogoče poistovetiti s posledicami neizpolnitve pogodbe.
VSC sklep Cp 829/2005
VSC01180
ZIZ člen 64, 65, 64, 65.
Ob nasprotovanju upnika sodišče ugovor le zavrne, saj ne more o njem vsebinsko odločati.
VDSS sklep Pdp 716/2005
VDS0013975
konkurenčna klavzula - plačilo odškodnine
Ker sodišče prve stopnje ni ugotavljalo, ali so bila znanja, izkušnje in usposobljenost plod lastnih raziskav in dela tožeče stranke ne pa splošnih znanj, ki jih je toženec pridobil v delovnem razmerju, je ostalo dejansko stanje nepopolno ugotovljeno.
VDS sodba Pdp 1399/2004
VDS03213
ZDR člen 83, 83/2, 86, 177, 177/1, 177/2, 83, 83/2, 86, 177, 177/1, 177/2.
delovno razmerje - odpoved pogodbe - zagovor
Tožnici v postopku izredne odpovedi PZ ni bila vročena "pisna obdolžitev" niti ji ni bila dana možnost zagovora (2. odstavk 83. člena ZDR v zvezi z 177. členom ZDR). Prav tako iz obrazložitve podane izredna odpovedi pogodbe o zaposlitvi izhaja le, da je tožnica pri svojem delu zlorabila položaj in toženi stranki povzročila škodo, prav tako pa obrazložitev ne vsebuje obrazložitve okoliščin kršitve in interesov strank, zaradi katerih ni mogoče nadaljevati delovnega razmerja do izreka odpovednega roka, kar je bistvo izredne odpovedi PZ, zato izredna odpoved ni zakonita.
VDS sklep Pdp 1755/2003
VDS03207
ZDR člen 119, 119/2, 17. ZZDT člen 11, 11. ZDR člen 119, 119/2, 17, 119, 119/2, 17.
delovno razmerje - tujec - delovno dovoljenje
Zgolj zato, ker tujec, zaposlen na podlagi delovnega dovoljenja, pridobi državljanstvo RS, mu ne preneha PZ. Tako tolmačenje določb 11. člena ZZDT in 2. odst. 119. člena ZDR je pravno zmotno, saj bi tako delavcu PZ prenehala še pred potekom časa, za katerega je bila sklenjena. Pridobitev državljanstva RS tudi ne pomeni avtomatične transformacije PZ za določen čas v PZ za nedoločen čas, saj se PZ za določen čas s tujcem ne sklepa (le) zaradi časovne omejenosti delovnega dovoljenja, ampak morajo biti podani tudi zakonski pogoji za sklenitev PZ za določen čas. Tujec, ki pridobi državljanstvo RS, ostane v delovnem razmerju do poteka PZ za določen čas (in mu to zgolj zaradi pridobitve državljanstva ne preraste v DR za nedoločen čas), za nadaljnje sklepanje PZ pa delovnega dovoljenja (zaradi pridobitve državljanstva) ne potrebuje več.
VDS sklep Pdp 624/2004
VDS03203
ZDR člen 86, 204, 204/3, 86, 204, 204/3.
delovno razmerje - odpoved pogodbe - rok za vložitev tožbe
Tožnik je za kršitev pravic izvedel, ko mu je bil vročen sklep tožene stranke o izredni odpovedi pogodbe o zaposlitvi, čeprav ta sklep ni imel opozorila iz 2. odst. 86. člena ZDR. Zato je 30-dnevni rok za vložitev tožbe za ugotovitev nezakonitosti odpovedi pogodbe o zaposlitvi in posledično za ugoditev reintegracijskemu in reparacijskemu zahtevku (3. odstavek 204. člena ZDR) začel teči z vročitvijo tega sklepa in ne z dnem vročitve odločbe zavoda za zaposlovanje o denarnem nadomestilu za čas brezposelnosti, s katero je bil opozorjen, da mu je delovno razmerje nezakonito prenehalo.
VDS03174
ZDR člen 52, 54, 52, 54.
Ker je tožnica na delu pri toženi stranki ostala tudi po preteku časa, za katerega je sklenila PZ za določen čas, se v skladu z 54. čl. ZDR šteje, da je tožnica sklenila PZ za nedoločen čas.
VSL sklep I Cpg 148/2004
VSL05547
ZTLR člen 37, 37/1, 37, 37/1. ZLNDL člen 3, 3. ZPP člen 199, 199/1, 200, 200/2, 199, 199/1, 200, 200/2. SPZ člen 92, 92/1, 92, 92/1.
intervencijski učinek - varstvo lastninske pravice - nepremičnina
Pritožniki pravni interes utemeljujejo v lastništvu občine nad spornimi parcelami, saj bo občina tako lahko uredila parcele v interesu vseh krajanov. Pritožbeno sodišče se s takšno interpretacijo pravnega interesa intervenientov ne strinja. Intervencijski interes intervenienta je podan, če ima intervenient pravno korist od tega, da v pravdi zmaga ena od strank (glej Jože Juhart: Civilno procesno pravo, str. 317), to pa pomeni, da je intervenient do stranke, kateri se hoče pridružiti, v takšnem pravnem razmerju z njo, da bi neugodna odločba vplivala na njegovo razmerje do intervenienta. Pritožbeno sodišče soglaša z utemeljitvijo sodišča prve stopnje, da intervenienti v konkretnem primeru takšnega položaja niso izkazali. Upoštevati je namreč potrebno, da je bil z dnem 25.7.1997 uveljavljen Zakon o lastninjenju nepremičnin v družbeni lastnini (v nadaljevanju ZLNDL), ki predstavlja pravno podlago za pridobitev lastninske pravice na tovrstnih nepremičninah. Gre torej za originaren način pridobitve lastninske pravice. V skladu z 2. in 3. členom ZLNDL so lastninsko pravico pridobile fizične oziroma pravne osebe, ki so ob uveljavitvi zakona na nepremičnini imele pravico uporabe, oziroma njihovi pravni nasledniki. Da bi tožeča stranka s tožbenim zahtevkom po 1. odstavku 92. člena SPZ lahko uspela, bi torej morala izkazati, da je na dan uveljavitve ZLNDL imela pravico uporabe na spornih nepremičninah oziroma, da pred uveljavitvijo navedenega zakona ta pravica uporabe v skladu z do tedaj veljavnim režimom upravljanja in razpolaganja sredstev v družbeni lastnini ni bila prenešena na drugo osebo.
VSL sklep I Kp 660/2005
VSL22652
ZKP člen 78, 78/I, 78, 78/I.
Oškodovanec kot tožilec je v svoji pritožbi, ki jo je vložil zoper sklep okrajnega sodišča, grobo žalil sodišče, ko je med drugim navedel, da je "Nadaljevanje postopka nesmiselno, dokler deluje na oblasti stara škodljiva, nezakonita sodna horda". Ob reševanju pritožbe oškodovanca kot tožilca je zato višje sodišče na podlagi določila I. odst. 78. člena ZKP slednjemu izreklo denarno kazen v višini 100.000,00 SIT, saj je ocenilo, da gre za žalitev, ki zahteva izrek disciplinske kazni, saj takšnega ravnanja oškodovanca kot tožilca ni mogoče tolerirati.
VSL sodba I Cpg 1077/2003
VSL05657
ZOR člen 623, 623/1, 623, 623/1. ZDDV člen 40.
cena opravljenih del
Prvostopno sodišče pravilno izpostavlja kot odločilno, da sta pravdni stranki v pogodbi oziroma aneksu k njej izrecno dogovorili, da v ceni minute 131,00 SIT ni vključen 19% DDV. In ker sta dogovorili kot osnovo za delitev skupni neto prihodek, to v povezavi z dogovorom o ceni minute storitve (brez DDV) pomeni, da v delež tožeče stranke na skupnem neto prihodku ni vključen DDV, kot to pavilno ugotavlja prvostopno sodišče. Prav dejstvo, da pogodba govori o neto ceni in neto prihodku, kaže, da sta pravdni stranki določili delitveno razmerje z namenom, da se vsaki od njiju zagotovi takšen sorazmeren neto delež, kot je dogovorjen.
VDS sklep Pdp 764/2004
VDS03208
ZDSS člen 22, 22/2, 22, 22/2. ZPP člen 154, 154. ZDR člen 83, 83/3, 83, 83/3.
delovno razmerje - odpoved pogodbe - stroški
1. ZDR ne predvideva sodnega varstva zoper pisno opozorilo delavcu na izpolnjevanje pogodbenih obveznosti in možnost odpovedi PZ v primeru ponovne kršitve. Šele v sporu o nezakonitosti odpovedi PZ iz krivdnega razloga je mogoče uveljavljati nezakonitost opozorila. Tako tožbo je zato potrebno zavreči. 2. Stroške postopka v postopku odpovedi pogodbe o zaposlitvi se odmeri skladno z 2. odst. 22. člena ZDSS in ne na podlagi 154. člena ZPP, zato delodajalec sam trpi stroške postopka, čeprav je sodišče tožbo zavrglo.
VDS sodba Pdp 253/2004
VDS03176
ZDR člen 7, 7/2, 109, 7, 7/2, 109. Kolektivna pogodba za kmetijstvo in živilsko industrijo Slovenije člen 18, 18-13, 18, 18-13.
odpoved - odpravnina - kolektivna pogodba
Sodišče je tožnici ob redni odpovedi PZ iz poslovnega razloga pravilno odmerilo odpravnino skladno z določilom 13. točke 18. člena KP za kmetijsko in živilsko industrijo v višini polovice bruto plače za vsako dopolnjeno leto dela, kar je več kot znaša odpravnina po določbah 109. člena ZDR. KP lahko glede na 2. odstavek 7. člena ZDR določa pravice, ki so za delavca ugodnejše, kot jih določa zakon, pri čemer je komisija za razlago kolektivne pogodbe izrecno ugotovila, da citirane določbe panožne KP o določitvi višine odporavnine še veljajo tudi po uveljavitvi novega ZDR.
VDSS sklep Psp 262/2005
VDS03649
ZPP člen 3, 3/3. ZPIZ-1 člen 4, 4/1, 4/1b, 5.
zavrnilna zamudna sodba - pogoji - zahtevki, s katereimi stranke lahko razpolagajo
V socialnih sporih, v katerih se odloča o pravicah iz socialnega zavarovanja (ne pa samo o denarnih zahtevkih, kot n.pr. o vrnitvi sredstev ali odškodnini) ne gre za zahtevek, s katerim bi obe stranki lahko razpolagali (3. odst. 3. člena ZPP), zato ni mogoča zamudna sodba. V tovrstnih socialnih sporih materialno-pravni predpisi ne predpostavljajo svobodne volje strank pri vstopanju v medsebojne odnose. Odnosi med strankami nastanejo po zakonu samem, torej brez volje strank, saj je pokojninsko in invalidsko zavarovanje obvezno, saj tako določa ZPIZ-1. Ta v 5. členu zlasti poudarja specifiko pravic iz obveznega zavarovanja, kamor po 4. členu sodijo tudi pravice iz invalidskega zavarovanja (1. odst. b, člen 4) s tem, ko določa, da so te pravice neodtujljive osebne pravice, ki jih ni mogoče prenesti na drugega in jih tudi ne podedovati. Pravice iz obveznega zavarovanja ne zastarajo (razen dospelih neplačanih zneskov denarnih prejemkov) ter jih ni mogoče odvzeti, zmanjšati ali omejiti, razen v primerih, ki jih določa ta zakon. Zavarovancem ne daje pravic iz pokojninskega in invalidskega zavarovanja zavod, pač pa so določene z zakonom. Zato se zavarovanec in zavod ne moreta dogovoriti ne o manjšem, ne o večjem obsegu pravic od zakonsko določenih na področju obveznega (kot tudi prostovoljnega) zavarovanja. Zavod je le nosilec obveznega zavarovanja (10. člen). Zato je zavod pristojen samo za ugotavljanje, ali zavarovanec za uveljavitev zakonsko določene pravice izpolnjuje z zakonom predpisane pogoje. Pri pravicah iz obveznega pokojninskega in invalidskega zavarovanja ne gre za lastna sredstva zavoda. Ta jih le zbira in razdeljuje v okviru materialno-pravnih zakonskih določb. Zato je dispozitivnost v socialnih sporih omejena le na tožnike - zavarovance (vložitev tožbe, sprememba zahtevka, umik tožbe). Tožencu (zavodu) noben predpis ne dovoljuje pripoznanja ali poravnave glede zahtevka za priznanje pravice, za katerega ni dejanske in materialne pravne podlage. Če bi toženec tak zahtevek pripoznal ali se o njem želel poravnati, sodišče njegovega razpolaganja tudi po ZPP ne bi smelo priznati, saj bi nasprotovalo prisilnim predpisom (3. odst. 3. člena). V primeru, ko zavarovanec - tožnik zahteva priznanje določene pravice iz obveznega pokojninskega in invalidskega zavarovanja, ni podlage za izdajo sodbe na podlagi 318. člena ZPP, bodisi ugoditvene, bodisi zavrnilne, že zato, ker gre za zahtevek, s katerim stranka - konkretno toženec, ne more razpolagati. Le izhajajoč iz prej obrazložene pravne narave oz. javno pravne narave pravic iz obveznega invalidskega zavarovanja (in narave posledičnih invalidskih dajatev) ter s tem prisilno pravne narave materialno- pravnega predpisa, je mogoče pravilno interpretirati in uporabiti posamezna, med seboj navidezno celo izključujoča se procesno pravna pravila iz ZDSS-1, ki po eni strani ponovno vpeljuje načelo materialne resnice in preiskovalno načelo, po drugi pa načelo pospešitve postopka, s tem ko v 28. členu ureja pravne posledice izostanka stranke s prvega naroka za glavno obravnavo.
VSL sklep I Cpg 386/2003
VSL06234
ZOR člen 445, 445. ZPP člen 226, 226/2, 226, 226/2.
cesija - odstop terjatve - dokaz - listina
Ker je cesija zgolj personalna sprememba terjatve, je tudi za tovrstne dogovore (glede uporabe prava in pristojnosti sodišča) smiselno uporabljivo določilo 437. člena ZOR, po katerem preidejo na prevzemnika terjatve tudi stranske pravice, saj gre za dogovore, ki so tesno povezani s terjatvijo. Listine, ki jim ni priložen zahtevani prevod v slovenskem jeziku, ni mogoče oceniti, zato sodbe, ki temelji na takšni listini, ni mogoče preizkusiti.
VSC sklep Cp 974/2005
VSC01263
ZIZ člen 38, 38c. Pravilnik o tarifi za plačilo dela izvršiteljev in o povračilu stroškov v zvezi z njihovim delom člen 2, 3.
izvršitelj - rubež - obračun obresti - stroški izvršitelja
Sodišče prve stopnje je napačno obrazložilo, da izvršitelju ne pripadajo stroški za izračun obresti in za neizveden rubež iz razloga na strani upnika, s tem pa napačno uporabilo Pravilnik o tarifi za plačilo dela izvršiteljev in o povračilu stroškov v zvezi z njihovim delom. Po tar. št. 1 IV. odst. je določeno, da kadar je rubež neuspešen ali neizveden iz razlogov, ki so na strani dolžnika, upnika ali tretje osebe oz. ker ni rubljivih stvari, je izvršitelj upravičen do plačila v višini 25 % plačila.
VDS sodba Pdp 1401/2004
VDS03212
ZDR člen 88, 88/1, 88/1-3, 88/5, 88, 88/1, 88/1-3, 88/5.
delovno razmerje - odpoved pogodbe - rok
Najkasneje z dnem, ko je tožnik prenehal z delom, je nastal razlog za redno odpoved pogodbe o zaposlitvi iz krivdnega razloga. Ker tožena stranka pogodbe o zaposlitvi ni odpovedala v rokih iz 5. odst. 88. člena ZDR, ampak šele po 9-ih mesecih od kršitve obveznosti, odpoved ni zakonita.

References: sodišče 
 sodišče 
 sodišče 
 sodišče 
 sodišče 

ZKP 
 sodišče 
 ZKP 
 sodišče 
 sodišče 

Sodišče 
 sodišče 

Sodišče